《关帝庙观壁间画》
清代·纪大奎

天地本好生，治乱何终始。杀机当既钟，佳兵者咸是。

悲哉涂地功，沾沾群自喜。如公岂其人，夫诚不得已。

画图满壁间，诛戮何累累。无乃神意伤，眷然不忍视。

吁嗟俎豆徒，所夸抑末耳。天地曷以充，顽儒曷以起。

是中非偶然，在此不在彼。

作者简介：（1746—1825）清江西临川人，字向辰。乾隆四十四年举人。历知山东高河、昌乐、栖霞等县。嘉庆中任四川什邡知县，捕获清凉教首吴忠友，解散其徒。通阴阳历算等学。有《双桂堂稿》等。